APROBACIÓN DEFINITIVA REGULAMENTO MUNICIPAL DO SISTEMA INTERNO DE INFORMACIÓN
ADMINISTRACIÓN LOCAL — Municipal — Cerdedo–Cotobade (Ordenanzas e Regulamentos, 20/12/2023)

O Pleno do Concello de Cerdedo-Cotobade, en sesión celebrada con data de 26.10.2023 adoptou acordo de aprobación inicial do Regulamento municipal do sistema interno de información, someténdose a información pública e audiencia aos interesados polo prazo de trinta días hábiles dende a súa publicación no Boletín Oficial da provincia, onde foi publicado con data 31.10.2023 (BOP número 210). Rematado o prazo de exposición ao público sen presentárense reclamacións elevase a definitivo o acordo provisional e en cumprimento do establecido cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Loca, procédese a súa publicación íntegra. O 16 de decembro de 2019 entrou en vigor a Directiva (UE) 2019/1937 do Parlamento europeo e do Consello de 23 de outubro de 2019, relativa á protección das persoas que informen sobre infraccións do Dereito da Unión, coñecida como Directiva Whistleblowing, obriga á implementación de canles de denuncias internos, entre outros, ás Administracións locais en función do seu tamaño, ademais de prever un importante elenco de medidas para protexer ao denunciante. A Lei 2/2023, de 20 de febreiro, reguladora da protección das persoas que informen sobre infraccións normativas e de loita contra a corrupción, incorpora ao ordenamento xurídico español a anteriormente citada directiva. As canles de denuncias internos son considerados como unha ferramenta eficaz para a loita contra a corrupción, tendo en conta que quen queira denunciar sobre unha irregularidade no seo dunha administración pública non terá que recorrer a canles externas (ex. medios de comunicación, redes sociais) e unha esixencia ineludible ao amparo da citada directiva, sen prexuízo da marxe de que dispoñen os Estados membros nas normas de transposición. Como establece o considerando (1) da Directiva, as persoas que traballan para unha organización pública ou privada ou están en contacto con ela no contexto das súas actividades laborais son a miúdo as primeiras en ter coñecemento de ameazas ou prexuízos para o interese público que xorden nese contexto. Ao informar sobre infraccións do Dereito da Unión que son prexudiciais para o interese público, ditas persoas actúan como denunciantes (en inglés coloquialmente whistleblowers) e por iso desempeñan un papel crave á hora de descubrir e previr esas infraccións e de protexer o benestar da sociedade. Con todo, os denunciantes potenciais adoitan renunciar a informar as súas preocupacións ou sospeitas por temor a represalias. Neste contexto, é cada vez maior a necesidade de prestar unha protección equilibrada e efectiva aos denunciantes. O Sistema interno de información debe reunir determinados requisitos, entre outros, o seu uso alcanzable, as garantías de confidencialidade, as prácticas correctas de seguimento, investigación e protección do informante, e sobre todo que se permite a comunicación anónima. Así mesmo, resulta indispensable para a eficacia do Sistema interno de información a designación do responsable do seu correcto funcionamento. O procedemento establecido cumpre coas previsións necesarias para que o Sistema interno de información e as canles internas de información existentes cumpran cos requisitos establecidos nesta lei. Conforme ao exposto, o presente regulamento se adecúa aos principios de boa regulación, concretamente aos principios de necesidade e de eficacia, pois se dita en cumprimento da obrigación establecida na Lei 2/2023, de 20 de febreiro, reguladora da protección das persoas que informen sobre infraccións normativas e de loita contra a corrupción, de dispor dun Sistema interno de información en virtude do Dereito da Unión Europea como instrumento adecuado de integridade pública e para loitar contra a corrupción nas Administracións Públicas. O principio de seguridade xurídica satisfáise ao completarse o marco normativo municipal de maneira coherente e integrada co resto do ordenamento xurídico. Tamén se incorporan os principios de proporcionalidade e eficiencia, dado que as medidas introducidas conteñen a regulación imprescindible para atender as necesidades existentes e os obxectivos perseguidos, evitando cargas administrativas innecesarias ou accesorias. Respecto do principio de transparencia, introdúcese unha regulación clara, que facilita o seu coñecemento, dentro da complexidade técnica que caracteriza ao contido da norma. O presente Regulamento ten por obxecto regular o Sistema Interno de Información do Concello de Cerdedo-Cotobade e dos seus entes dependentes, de acordo co previsto no artigo 13.1 da Lei 2/2023, de 20 de febreiro, reguladora da protección das persoas que informen sobre infraccións normativas e de loita contra a corrupción, en virtude do cal todas as entidades que integran o sector público, estarán obrigadas a dispor dun Sistema interno de información (SII) nos termos previstos na citada lei.1. O Sistema interno de información do Concello de Cerdedo-Cotobade está integrado polos recursos destinados ás investigacións e as tramitacións das denuncias presentadas ao abeiro da Lei 2/2023. A implantación do Sistema Interno de información e defensa do informante, intégrase dentro das actuacións incluídas na Plan antifraude municipal de fortalecemento da integridade pública e defensa do informante, aprobado polo pleno en data de 02.11.2022 publicado no BOPPO no 215 de 10 de novembro do 2022 e na sede electrónica.